- Det er meget alvorligt, siger viceadministrerende direktør i kødindustriens brancheorganisation, Danish Meat Association Erik Bisgaard Madsen. Og det er især et stort problem for Tican, der normalt afsætter for 250 millioner kroner om året til Rusland, siger administrerende direktør Ove Tejls. - Vi skal ud og finde nye markeder, og som priserne ser ud nu vil vi tabe 20 millioner om året, fordi russerne betaler godt. Og desuden skal vi ud og konkurrere med andre europæiske slagterier, som også er udelukket fra Rusland, siger Ove Tejls. Han frygter, at det kan koste arbejdspladser, hvis eksporten til Rusland ikke kommer i gang igen. - Tican har i løbet af de sidste tre år bygget eksporten til Rusland op, så den er på 20.000 ton årligt. På lang sigt kan det betyde, at vi ikke kan aftage det samme antal svin, hvis ikke vi kan betale en konkurrencedygtig pris til producenterne, siger direktør Ove Tejls. Grunden til det russiske importstop for blandt andet dansk svinekød er, at der er fundet rester af antibiotika i kødet. Men medicinresterne er så minimale, at de ikke kan måles med almindeligt udstyr, og ikke overskrider grænseværdien, lyder det fra Fødevarestyrelsen.
Siden begyndelsen af maj har mellem 70 og 80 procent af den danske svinekødseksport til Rusland været indstillet. Rusland har lukket for importen af kød fra 60 europæiske slagterier, deriblandt tre danske. Det truer blandt andet slagteriet Tican i Thisted